stanford-oval/wikipedia huggingface dataset:
1768
Kuolleita

17. helmikuuta – Fabian Wrede, ruotsalainen valtaneuvos ja kenraalimajuri (s. 1694)
1. maaliskuuta – Hermann Samuel Reimarus, saksalainen filosofi, teologi ja kielitieteilijä (s. 1694)
3. maaliskuuta – Nicola Porpora, italialainen säveltäjä (s. 1686)
7. maaliskuuta – Carl Gustaf Löwenhielm, ruotsalainen poliitikko, hattupuolueen johtaja (s. 1710)
11. maaliskuuta – Samuel Åkerhielm, ruotsalainen vapaaherra, valtaneuvos ja hovioikeuden presidentti (s. 1684)
18. maaliskuuta – Laurence Sterne, englantilainen kirjailija (Tristram Shandy – elämä ja mielipiteet) (s. 1713)
10. huhtikuuta – Canaletto, italialainen taiteilija (s. 1697)
14. huhtikuuta – François de Cuvilliés, ranskalais-baijerilainen koristesuunnittelija ja arkkitehti (s. 1695)
29. huhtikuuta – Georg Brandt, ruotsalainen kemisti ja mineralogi, koboltin löytäjä (s. 1694)
9. toukokuuta – Jonas Lexell, ruotsalais-suomalainen kultaseppä ja valtiopäivämies (s. 1699)
8. kesäkuuta – Johann Joachim Winckelmann, saksalainen taidehistorioitsija ja modernin arkeologian edelläkävijä (s. 1717)
24. kesäkuuta – Maria Leszczyńska, Ranskan kuningatar, kuningas Ludvig XV:n puoliso, alkujaan puolalainen prinsessa (s. 1703)
28. kesäkuuta – George Hadley, englantilainen fyysikko ja meteorologi (s. 1685)
3. elokuuta – Thomas Secker, Canterburyn arkkipiispa (s. 1693)
17. elokuuta – Jacob af Forselles, suomalainen kauppias, teollisuusyrittäjä ja kauppaneuvos (s. 1696)
28. lokakuuta – Michel Blavet, ranskalainen säveltäjä ja huilisti (s. 1700)
31. lokakuuta – Francesco Maria Veracini, italialainen säveltäjä ja viulisti (s. 1690)
1. marraskuuta – Pierre van Maldere, belgialainen säveltäjä (s. 1729)
17. marraskuuta – Thomas Pelham-Holles, Ison-Britannian pääministeri (s. 1693)
Johan Backman, suomalainen taidemaalari (s. 1706)
Ivan Barkov, venäläinen runoilija (s. 1732)
Katharina von Schlegel, saksalainen virsirunoilija (s. 1697)
Albrecht Moser

Albrecht Moser (s. 28. tammikuuta 1945) on sveitsiläinen yleisurheilija, joka kilpaili kestävyys- ja maastojuoksussa. Hän edusti seuratasolla berniläistä STB:tä.
Moser osallistui olympialaisiin kerran, Münchenissä 1972. Hän putosi tuolloin alkuerissä sijoituttuaan omassa kisassa kymmenenneksi ajallaan 29.05,8. Moserin ennätys 28.46,0 on samalta vuodelta. Hän voitti vuosina 1973–1978 yhteensä viisi maansa mestaruutta, joista yhden sekä 5 000 metrillä, maratonilla että maastojuoksussa ja kaksi 10 000 metrin matkalla.
Myös Albrechtin vaimo Marijke oli olympiatason yleisurheilija.
Wilhelmsson

Wilhelmsson tai Wilhelmson on muun muassa seuraavien henkilöiden sukunimi:
Carl Wilhelmson (1866–1928), ruotsalainen taidemaalari
Christian Wilhelmsson (s. 1979), ruotsalainen jalkapalloilija
John Wilhelmsson (1869–1942), suomenruotsalainen runoilija
Putte Wilhelmsson (s. 1962), suomalainen kirjallisuus- ja elokuvakriitikko, vapaa toimittaja ja esseisti
Thomas Wilhelmsson (s. 1949), suomalainen oikeustieteen professori, Helsingin yliopiston kansleri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Žepa

| Жепа, Žepa Жепа, Žepa |
| --- | --- |

 fiŽepa 
 43°56′02″N, 19°10′08″E 
Žepa ja Srebrenica saarroksissa 1994.
Žepa (serb. Жепа) on kylä Itä-Bosniassa Serbitasavallassa Rogatican kunnan alueella Drinajoen haaran varrella, Javor- ja Devetakvuorien välissä. Žepa oli eräs serbien saartama alue Bosnian sodassa 1992–1995, kun monet muut alueen kaupungit – Foča, Bratunac ja Zvornik – olivat etnisesti puhdistettuja.
Huhtikuussa 1993 Žepa julistettiin YK:n suoja-alueeksi, mutta serbit valtasivat sen heinäkuussa 1995.
Vuonna 1991 Žepan väestö oli 2 441, joista 95 % eli 2 330 oli bosniakkeja ja 103 serbejä.
Aiheesta muualla

The long way back to Zepa
Yhdysvaltain saarialueet

Yhdysvaltain saarialueet ovat Yhdysvalloille kuuluvia erillisiä Karibianmerellä ja Tyynellämerellä sijaitsevia saarialueita, jotka ovat territorioita, eivätkä kuulu mihinkään osavaltioon.
Asutut alueet

| Alue | Pääkaupunki | Maapinta-ala (km²) | Asukasmäärä | ISO 3166-1 -koodi | Sijainti |
| --- | --- | --- | --- | --- | --- |
|  Amerikan Samoa | Pago Pago | 199 | 57 881 | AS | Tyynimeri |
|  Guam | Hagåtña | 549 | 168 564 | GU | Tyynimeri |
|  Pohjois-Mariaanit | Saipan | 477 | 82 459 | MP | Tyynimeri |
|  Puerto Rico | San Juan | 8 959 | 3 994 259 | PR | Länsi-Intia |
|  Yhdysvaltain Neitsytsaaret | Charlotte Amalie | 349 | 108 605 | VI | Länsi-Intia |
Asumattomat alueet

| Alue | Maapinta-ala (km²) | ISO 3166-2 -koodi |
| --- | --- | --- |
| Baker | 1,64 | UM-81 |
| Howlandinsaari | 1,85 | UM-84 |
| Jarvis | 4,50 | UM-86 |
| Johnstonin atolli | 2,67 | UM-67 |
| Kingmanin riutta | 0,01 | UM-89 |
| Midwaysaaret | 6,20 | UM-71 |
| Navassa | 5,4 | UM-76 |
| Palmyran atolli | 3,9 | UM-95 |
| Wake | 7,37 | UM-79 |
Yhdysvaltain saarialueet kartalla.
3D-projektio

Vertailua graafisista projektioista.
3D-projektio tai graafinen projektio voi tarkoittaa jotain useista menetelmistä, joilla kolmiulotteinen (3D) kappale esitetään kaksiulotteisella (2D) pinnalla. Kaksiulotteinen pinta voi olla näyttölaitteella tai paperilla ja käyttökohteita ovat muun muassa tekninen piirtäminen ja tietokonegrafiikka.
Projektion vaikeutena on, että havainnollisuus ja mittatarkkuus voivat olla lähes vastakkaisia toisilleen, jolloin näiden suhteen on tehtävä kompromisseja.
Projektiot voidaan jakaa useisiin alalajeihin. Yhdensuuntaisprojektio voidaan jakaa ortografiseen projektioon ja vinoon yhdensuuntaisprojektioon. Aksonometrinen projektio voidaan jakaa isometriseen projektioon, dimetriseen projektioon sekä trimetriseen projektioon. Yhdensuuntaisprojektioihin kuuluvat muun muassa kavaljeeri- ja sotilasprojektio, joita on käytetty linnoitusten piirustuksissa.
Tietokonegrafiikassa kaksi tavallista projektiotapaa ovat ortografinen projektio ja perspektiiviprojektio.
Yksikään projektiomenetelmä ei ole täysin virheetön ja näkökenttä on yksi parametreista eri menetelmissä. Perspektiiviprojektio on standardi tietokonegrafiikan renderöinnissä, joka soveltuu useimpiin tilanteisiin ja näyttää luonnolliselta, mutta vain kun näkökenttä on kapea. Näkökentän suurentuessa menetelmä kärsii vääristymästä. Suuremmat ja leveämmät näytöt yltävät perifeerisen näön alueelle, joka vaikuttaa miten kuva olisi renderöitävä. Yli 110 asteen näkökentillä Panini-projektio tai stereografinen projektio näyttävät paremmilta, mutta arvioitu laatu vaihtelee.
Ihmisen näkökenttä on noin 180 astetta, jossa voi havaita asioita ääreisnäöllä. Varsinainen näkökyky on noin 120 astetta, ja tietokoneen näyttö mukavalla katseluetäisyydellä voi olla vain 25 astetta. Näkyvä kuva on kompromissi kuten valokuvissakin ja renderöity kuva on vaatimaton osuus näkökentästä. Lisätyn todellisuuden (AR) ja virtuaalitodellisuuden laseilla käytettävissä oleva näkökenttä eroaa tietokonenäytöllä näytettävästä kuvasta ja näyttö on lähellä silmää.
Aiheesta muualla

3D to 2D Projection (PDF) (englanniksi)
From 3D world into a 2D screen (Arkistoitu – Internet Archive) (PDF) (englanniksi)
Projection and 3D Transformations (PDF) (englanniksi)
Rendering an Image of a 3D Scene: an Overview (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:3D projection
Käännös suomeksi
3C 75

| 3C 75 |
| --- | --- |
 Yhdistelmäkuva 3C 75 radio- ja röntgensäteilystä.
Epookki J2000
Tähdistö:  Valaskalan tähdistö
Rektaskensio:  02h 57m 41.64s
Deklinaatio:  +06° 01′ 28.0″
Punasiirtymä:  +0,0230
Etäisyys:  300 milj. vv
Galaksijoukko tai -ryhmä:  Abell 400
Tyyppi:  Kahden mustan aukon muodostama radiolähde
3C 75 on radiolähde joka sijaitsee käsipainon muotoisessa NGC 1128-galaksissa, Abell 400 -galaksijoukossa noin 300 miljoonan valovuoden päässä Maasta.
3C 75 on muodostunut kahdesta supermassiivisesta mustasta aukosta jotka ovat noin 25 000 valovuoden päässä toisistaan. Tähtitieteilijät olettavat että galaksin NGC 1128 käsipainon muoto johtuu siitä että se muodostuu kahdesta galaksista jotka ovat yhdistymässä.
Tietokonesimulaatioiden mukaan nämä mustat aukot kiertävät toisiaan spiraalinmuotoisella radalla, kunnes lopulta yhdistyvät ja muodostavat suuremman mustan aukon. Niiden yhdistymisestä syntyy gravitaatioaaltoja
Aiheesta muualla

Kuvia tai muita tiedostoja aiheesta 3C 75 Wikimedia Commonsissa
3C 75 in Abell 400 Chandra X-ray Observatory Center. Viitattu 9.11.2020. (englanniksi)
Galaxy 3C 75 Jumk.de. Viitattu 9.11.2020. (englanniksi)
| --- | --- |
Tähdet:  β Cet, α Cet, Mira, η Cet, γ Cet, τ Cet, ι Cet, θ Cet, ζ Cet, υ Cet, δ Cet, π Cet, μ Cet, ξ2 Cet, ξ1 Cet, 7 Cet, 2 Cet, χ Cet A, λ Cet, σ Cet, φ1 Cet, 20 Cet, ε Cet, κ1 Cet, ν Cet, ρ Cet, 6 Cet, 46 Cet, 56 Cet, 3 Cet, 94 Cet, 48 Cet, AD Cet, 37 Cet, φ2 Cet, 13 Cet, 69 Cet, φ3 Cet, 75 Cet, 25 Cet, 50 Cet, 39 Cet, 60 Cet, 70 Cet, 57 Cet, 47 Cet, 67 Cet, 80 Cet, EL Cet, 28 Cet, T Cet, φ4 Cet, 49 Cet, 93 Cet, 95 Cet, 64 Cet, 66 Cet, 81 Cet, 38 Cet, 97 Cet, 30 Cet, 12 Cet, 84 Cet, 77 Cet, 42 Cet, 34 Cet, 14 Cet, 63 Cet, 61 Cet, 33 Cet, 26 Cet, 27 Cet, 18 Cet, 21 Cet, 10 Cet, 44 Cet, 1 Cet, 71 Cet, 9 Cet, 32 Cet, HD 11964, 29 Cet, 25 Ari, 43 Cet, 40 Cet, 58 Cet, 35 Cet, 15 Cet, χ Cet B, 79 Cet, HD 11506, HD 12039, HD 224693, 58 Cet, HD 2638, YZ Cet, UV Cet, BL Cet
Eksoplaneetat:  94 Cet b, HD 11964 b, 79 Cet b, HD 11506 b, HD 224693 b, HD 2638 b, LHS 1140b
A Pleasant Shade of Gray

| A Pleasant Shade of Gray Fates Warning |
| --- | --- | --- |

Studioalbumin tiedot
 Julkaistu: 22. huhtikuuta 1997
 Tuottaja(t): Fates Warning, Terry Brown
 Tyylilaji: progressiivinen metalli
 Kesto: 52.14
 Levy-yhtiö: Metal Blade
Fates Warningin muut julkaisut
| Inside Out 1994 | A Pleasant Shade of Gray 1997 | Disconnected 2000 |
A Pleasant Shade of Gray on Fates Warningin kahdeksas albumi, joka julkaistiin 22. huhtikuuta 1997. Levy on yksi kokonainen kappale mitä on jaettu 12 osaan. Levyä pidetään vahvimpana sävellyksenä mitä yhtye on ikinä tehnyt. Edelliseen levyn suurkiertueen jälkeen, jonka yhtye teki suuremmalta osalta Dream Theaterin kanssa, kitaristi Frank Aresti ja basisti Joe DiBiase päättivät lähteä yhtyeestä.
Alussa toiseksi kitaristiksi on mietitty Helstarin kitaristia, Andre' Corbinia, mutta loppujen lopuksi Matheos jatkoi ainoana kitaristina. Joey Vera oli varma valinta uudeksi basistiksi, sillä hän on soittanut aikaisemminkin yhtyeen kanssa muutamissa keikoissa.
Levystä on julkaistu myös DVD, jossa albumi soitetaan kokonaisuudessaan ja siihen on lisätty lyhytelokuva, joka kuvaa tarinan kulkua.
Synty

Jim Matheos kertoi levyn musiikki-idean syntyperän haastettelussa: "Halusimme tehdä jotain mistä me itse nauttisimme, eikä antaa levy-yhtiölle vaikuttaa lopputulokseen. Samalla halusimme unohtaa sellaset asiat kuin radio ja mtv. Viime aikoina olemme hukanneet yhteisen tien bändin sisällä ja halusimme tehdä sellasen levyn mikä puhuisi meidän kaikkien puolesta musiikilla, eikä sillä että miten paljon me saamme radio aikaa. Koska jatkoin ainoa kitaristina, kosketinsoittimille avautui paikka ja sitä halusimme käyttää tuodakseen esiin enemmän värejä ja tunnelmia. Sävelsin kappaletta suunnilleen vuoden ja niihin aikoihin Mark oli nauhoittamassa rumpuja Kevin Mooren soololevylle.
Päätimme pyytää Moorea nauhoittamaan koskettimia ja hän tykkäsi ajatuksesta. Kaikki luulevat että Moore sävelsi kaikki koskettimien osat, mutta totuudessa sävelsin ne suuremmalta osalta itse ja Moore viimeisteli ne, toi omat muutokset sinne ja nauhoitti ne studiossa."
Kritiikki

Yhtye oli saanut paljon kritiikkia vanhemmalta yleisöltään, koska yhtye ei enää soittanut lähes ollenkaan vanhempia ja raskaimpia kappaleita, jota on tehty John Archin aikana. Sen sijaan musiikkisuuntaus on muuttunut alussa progressiiviseen, jazz vaikutteiseen art rock/metalliin, mutta  alkaen Parallels levystä musiikki on ollut huomattavasti enemmän suuremmalle yleisölle tarkoitettu, menettämättä kuitenkin omia kasvoja. A Pleasant Shade of Gray merkitsi paluutta progressiiviseen rokkiin, mutta samalla se oli alkua ennen näkemättömiin tunnelmiin ja sävyihin.
Tarina

A Pleasant Shade of Gray on tarina joka kertoo henkilöstä, joka makaa sateisena yönä sängyssään vuorotellen nukahtaen ja heräileen muistelleen omaa elämänsä. Tarinan nimestä voi päätellä että kyseessä ovat surulliset muistot, jotka kuitenkin liittyvät hyviin asioihin jotka ovat jääneet ajan kanssa menneisyyteen. Vokalisti Ray Alder kertoo: "Matheos on todella taitava sanoittaja. Eniten tykkään siitä että hän tekee sanoitukset niin että jokainen voi eläytyä niihin ja kokea niitä ihan kuin ne olisi hänen omat asiat. Jokainen on varmasti maannut sängyssään yksin itsensä kanssa ja miettinyt asioita niin kuin ne on tai oli, ilman mitään koristelua;
stayed up late last night ~ lying here in bed ~ looking for words to say the things I left unsaid ~ wind at my window whispers to me instead ~ and I lie alone ~ writing letters in my head.
Musiikin vahvat ja vaihtelevat tunnelmat seuraavat vahvasti tarinan kulkua ja vievät kuuntelijan mukanaan tunnelmalliseen puoliuneen. Musiikki vaihtelee todella paljon tarinan myötä raskaasta ja teknisestä, hitaisiin balladeihin ja herkkiin akustisen  kitaran ja pianon vetämiin hetkiin, eikä koskaan tiedä mitä seuraavaksi tapahtuu. Jokainen kappaleen osa on kuitenkin hyvin yksilöllinen, siitäkin huolimatta että jotkut kohdat toistuvat tai muistuttavat toisia.
Kappaleet

Kaikki kappaleet kirjoittanut Jim Matheos.
Part I – 1.53
Part II – 3.25
Part III – 3.53
Part IV – 4.26
Part V – 5.24
Part VI – 7.28
Part VII – 4.51
Part VIII – 3.31
Part IX – 4.45
Part X – 1.19
Part XI – 3.34
Part XII – 7.45
Kokoonpano

Ray Alder – laulu
Jim Matheos – kitara
Joey Vera – basso
Mark Zonder – rummut
Kevin Moore – kosketinsoittimet
Arvostelut

Allmusic:
Aiheesta muualla

A Pleasant Shade of Gray Discogsissa. (englanniksi)
Albumi A Pleasant Shade of Gray Encyclopaedia Metallum -sivustolla (englanniksi)
West Memphis

| West Memphis |
| --- | --- |
 Broadway Boulevard -katu.
 lippu

 Koordinaatit: 35°9′1″N, 90°10′44″W 
Valtio:  Yhdysvallat
Osavaltio:   Arkansas
Piirikunta:  Crittenden
Hallinto:  
 – Pormestari:  Marco McClendon
Pinta-ala:  
 – Kokonaispinta-ala:  33,27 km²
 – Josta vettä:  0,05 km² 
Korkeus:  64 m
Väkiluku (2010):  26 245
 – Väestötiheys:  332,55 as./km²
Aikavyöhyke:  UTC-6 (kesäaika UTC-5)
Lempinimi::  Wonder City, Gateway City
Motto::  Beautiful from every direction.
 
 www.westmemphisar.gov 
Infobox OKVirheellinen NIMI-arvo: 
West Memphis on kaupunki Crittendenin piirikunnassa, Arkansas’n osavaltiossa Yhdysvalloissa. Sen väkiluku oli vuoden 2010 väestönlaskennassa 26 245. West Memphis sai kaupunkioikeudet 7. toukokuuta 1927.
Kaupunki kuuluu Tennesseessä sijaitsevan Memphisin metropolialueeseen.
Väestö

West Memphisin asukkaista 61,2 prosenttia on mustia, 33 prosenttia valkoisia. 99,5 prosenttia asukkaista on Yhdysvaltain kansalaisia. Kaupungin väestön keski-ikä on 33,6 vuotta.
Kuvia kaupungista

Worthingtonin puisto.
West Memphisin postitoimisto.
Southland Greyhound Park.
Aiheesta muualla

Kuvia tai muita tiedostoja aiheesta West Memphis Wikimedia Commonsissa
West Memphisin kotisivut (englanniksi)
Amos Tutuola

| Amos Tutuola> Henkilötiedot |
| --- | --- |
Syntynyt: 20. kesäkuuta 1922 Abeokuta
Kuollut: 8. kesäkuuta 1997 (74 vuotta)
Kirjailija
Esikoisteos:  Palmuviinijuoppo (1952)
Aiheesta muualla
Löydä lisää kirjailijoitaKirjallisuuden teemasivulta
Amos Tutuola (20. kesäkuuta 1922 Abeokuta – 8. kesäkuuta 1997) oli nigerialainen kirjailija. Hän sovelsi naivistista, koomista tyyliä romaaneissa, joista ylivoimaisesti tunnetuin on vuonna 1952 ilmestynyt esikoisromaani Palmuviinijuoppo. Teoksen kerronta nojaa joruboiden kansantarinoihin.
Suomennettu teos

Palmuviinijuoppo ja hänen kuollut palmuviininlaskijansa kuolleiden kylässä.  ((The palm-wine drinkard and his dead palm-wine tapster in the deads’ town, 1952.) Suom. Reijo Tuomi)  Helsinki:  Kirjayhtymä, 1963.
"Kenttäolennot", antologiassa Afrikka kertoo, toim. Per Wästberg Tammi 1962
Welsh corgi cardigan

| Welsh corgi cardigan |
| --- | --- |

Avaintiedot
Alkuperämaa:   Wales,  Iso-Britannia
Määrä:  Suomessa rekisteröity 5 742
Rodun syntyaika:  1200 eaa. – 1000 jaa. omana rotuna vuodesta 1934
Alkuperäinen käyttö:  karjanajo, yleiskäyttöinen työkoira
Nykyinen käyttö:  seura- ja paimenkoira
Elinikä:  12–15 vuotta
Muita nimityksiä:  Corgi Sir Aberteifi, Ci Llathaid, cardigan, cardi
FCI-luokitus:  ryhmä 1 Lammas- ja karjakoirat alaryhmä 2 Karjakoirat #38
Ulkonäkö
Paino:  11–17 kg[lähde? ]
Säkäkorkeus:  ihanne 30 cm
Väritys:  punainen, soopeli, brindle, blue merle tai tricolor - valkoisin merkein tai ilman
Welsh corgi cardigan (kymriksi Corgi Sir Aberteifi) on kahdesta welsh corgi -koirarodusta harvinaisempi. Se on hiukan suurempi kuin welsh corgi pembroke. Welsh corgit ovat Walesista kotoisin olevia vanhoja, lyhytjalkaisia paimenkoirarotuja.
Ulkonäkö

Cardigan on ruumiinrakenteeltaan pitkä ja matala, hiukan kettua muistuttava koira. Se on serkkuaan pembrokea vähän vankempi ja hyvin kestävä. Rintakehä on syvä ja vahva. Korvat ovat huomattavan suuret, pystyt ja pyöreäkärkiset. Koiran ilme on ystävällinen. Cardiganin silmät ovat tummat; ainoastaan väritykseltään sinimarmoroiduilla (blue merle) koirilla sallitaan siniset tai sinipilkulliset silmät. Purenta on leikkaava. Cardiganilla on pitkä häntä toisin kuin pembrokella, jolta häntä aikaisemmin typistettiin ja joka voi myös syntyä töpöhäntäisenä. Häntäänsä cardigan pitää matalalla. Kun koira liikkuu, häntä saattaa nousta, mutta koira ei kuitenkaan koskaan kanna sitä selän päällä.
Cardiganin turkki on keskipitkä ja kaksinkertainen. Sallitut värit ovat punainen, soopeli (mustat kärjet karvoissa), brindle (juovikas), blue merle (sinimarmoroitu) ja tricolor (kolmivärinen joko brindlein tai tan-merkein). Sinimarmoroidulla koiralla on harmaalla pohjalla epäsäännöllisiä mustia laikkuja. Tavallisesti koiralla on valkoista kaulassa, rinnassa, raajoissa, hännänpäässä, kuonossa ja vatsassa. Valkoinen ei saa olla vallitseva väri. Kirsu on aina musta.
Corgin turkki on helppohoitoinen. Tyypillisesti kahdesti vuodessa on karvanlähtöaika, jota pohjavillan irrottelu metallisella kammalla helpottaa. Karvanlähtöajan ulkopuolella turkinhoidoksi riittää silloin tällöin tapahtuva harjaus. Joskus welsh corgi -pentueeseen syntyy myös pitkäkarvaisia (niin sanottuja fluffy-) yksilöitä, joita rotumääritelmä ei hyväksy.
Luonne ja käyttäytyminen

Monien muiden paimenkoirien tapaan cardigan on erittäin älykäs, aktiivinen rotu. Se tulee hyvin toimeen pienessäkin asunnossa ja kaupungissa, kunhan saa riittävästi liikuntaa. Yleisesti ottaen kummankin alarodun corgit ovat pirteitä, laumakeskeisiä paimenkoiria. Cardigan on luonteeltaan hiukan pembrokea harkitsevampi ja suhtautuu vieraisiin usein varauksellisesti. Tätä ei kuitenkaan luulla arkuudeksi. Cardigan on myös hyvin uskollinen ja huumorintajuinen seuralainen, joka pitää lapsista. Pembroken sanotaan olevan cardigania enemmän koko korttelin koira, mikä tarkoittaa sitä, että cardigan kiintyy vahvemmin nimenomaan omistajaansa ja tämän perheeseen kuin pembroke, joka taas ystävystyy "serkkuaan" helpommin myös muiden ihmisten kanssa.
Corgit jalostettiin alun perin mataliksi paimenkoiriksi, joita lehmät eivät yllä helposti potkaisemaan. Niillä on paimennusvaistonsa edelleen tallella, ja ne sopivat erilaisten koiraurheilulajien kuten agilityn harrastamiseen. Työkoirataustasta ominaisuuksia on enemmän jäljellä cardiganilla, ja se onkin nykyään monipuolinen harrastuskoira: sen kanssa harrastetaan koiranäyttelyiden lisäksi myös tottelevaisuuskoulutusta eli tokoa ja pelastuskoiratoimintaa. Ongelmia voi syntyä, jos cardigan yrittää "paimentaa" ihmisiä näykkimisellä, joka ei kuitenkaan ole merkki aggressiivisuudesta. Corgit ovat melko herkkiä haukkumaan, ja ne toimivat tarvittaessa myös hälyttävinä vahtikoirina.
Alkuperä

Welsh corgien uskotaan asuneen kotiseudullaan Walesissa jo yli 3 000 vuotta sitten. Niiden esi-isät tulivat Walesiin kelttiläisten heimojen mukana näiden massamaahanmuuton myötä noin 1200 eaa – ja samasta kantamuodosta uskotaan myös mäyräkoirien syntyneen.
Corgeja käytettiin jo varhain paimennustehtävissä, tiettävästi ainakin jo 1000-luvulla. Niitä saatettiin risteyttää paikallisten lammaskoirien kanssa monipuolisemman työkoiran aikaansaamiseksi. Mataluudesta oli karjakoiralle hyötyä, koska lyhytjalkaista paimenta lehmät eivät yltäneet helposti potkaisemaan. Corgi oli arvostettu ja monipuolinen käyttökoira, jossa oli samalla kertaa karjapaimen, tuholaistorjuja, vahtikoira ja perheen lemmikki.
Viikingit toivat ryöstöretkillään pohjoista pystykorvatyyppiä edustaneita koiria Walesiin. Näitä koiria risteytettiin alkuperäisen corgin kanssa. Cardiganissa uskotaan olevan jäljellä enemmän alkuperäistä corgia kuin pembrokessa, ja sen uskotaan myös olevan näistä kahdesta rotuna vanhempi - sekä samalla yksi kaikkein vanhimmista brittiläisistä koiraroduista. Corgit ovat melko varmasti läheistä sukua nykyisille viikinkikoirien jälkeläisille länsigöötanmaanpystykorville, mutta erilaisia näkemyksiä on ollut siitä, toivatko viikingit corgeja Walesista kotiseudulleen vai omia pohjoisia koiriaan Walesiin. Nykyään jälkimmäistä vaihtoehtoa pidetään todennäköisempänä.
1800-luvun lopulla alkoi koiranäyttelytoiminta, jota ilman koneistumisen myötä tarpeettomiksi käyneet koirat olisivat ehkä kuolleet sukupuuttoon. Vasta 1920-luvulla alettiin rodusta käyttää säännöllisesti nimitystä corgi. Pembrokea ja cardigania ei kuitenkaan vieläkään pidetty erillisinä rotuina, vaan niitä risteytettiin keskenään vuoteen 1934 asti, jolloin rodut eriytettiin toisistaan. Cardigan on ollut näistä kahdesta harvinaisempi, mutta on alkanut ottaa yleisyydessä "serkkuaan" kiinni.
Alkuperä > Etymologia

Erään tulkinnan mukaan rodun nimi corgi tulee kymrinkielisistä sanoista cor (suom. "kääpiö") ja ci ("koira"). Toisen teorian mukaan juurena on sana cur, jota nykyään käytetään halventavassa merkityksessä ("rakki" tai "piski"). Kolmannen teorian mukaan sana olisi esiintynyt alun perin muodossa kergie ja tarkoittaneen muinaiskeltin kielellä "koiraa". Nimi cardigan viittaa Walesin historialliseen kreivikuntaan Cardiganshireen.
Terveys

Corgeilla terveysongelmia ovat muun muassa selkäviat, lonkkaniveldysplasia ja silmäongelmat. Liian vähäinen liikunta ja ylipaino voivat aiheuttaa selkäongelmia. Welsh corgilla ei esiinny erityisiä rodulle ominaisia sairauksia.
Perinnöllisistä silmäsairauksista cardiganeilla esiintyy  harmaakaihia (HC), verkkokalvon dysplasiaa (RD), verkkokalvon etenevää surkastumista (PRA) ja persistoivaa pupillaarimembraania (PPM). Suomen cardiganeista ei ole löytynyt vielä ainoatakaan PRA-tapausta, kaihia on todettu muutamilla. Tutkimuspakkoa jalostukseen käytettäville koirille ei vielä rodulla ole. PRA on perinnöllinen sairaus, joka voidaan todeta DNA-testillä. Verikokeen avulla suoritettavasta DNA-testistä nähdään myös, onko terve koira sairauden kantaja vai ei.
Lonkkanivelten osalta cardiganeja on vielä kuvattu liian vähän selkeiden päätelmien tekemiseen, mutta viitteitä orastavasta ongelmasta on havaittavissa. Vuosina 1996–2006 syntyneistä cardiganeista on kuvattu 11,5 prosenttia. Näistä yli 75 prosentin kohdalla tulos oli C tai D. Erityisiin ongelmarotuihin corgi ei kuitenkaan kuulu, koska sen lonkkiin kohdistuva rasitus ei ole koiran pienen koon ansiosta kovin suuri.
Myös selkäviat ovat tyypillisiä, kun kyseessä on pitkäselkäinen ja lyhytraajainen rotu. Asian perinnöllisyyttä ollaan selvittämässä, mutta tehokkaana ennaltaehkäisynä toimivat vahva lihaksisto, hyvä yleiskunto sekä monipuolinen liikunta ja lihashuolto.
Aiheesta muualla

Kuvia tai muita tiedostoja aiheesta welsh corgi cardigan Wikimedia Commonsissa
The Cardigan Welsh Corgi Association (englanniksi)
Cardigan-entusiastien kansainvälinen forum (englanniksi)
Molemmat corgirodut – cardigan vasemmalla, pembroke oikealla
Väritykseltään blue merle eli sinimarmoroitu cardigan.